Universal Pictures. Universal Studios (Universal Studios yoki shunchaki Universal; eski nomlari Universal Film Manufacturing Company va Universal-International Pictures Inc.) yirik Hollywood kinostudiyalaridan biridir. 1912-yili Carl Laemmle, Mark Dintenfass, Charles O. Baumann, Adam Kessel, Pat Powers, William Swanson, David Horsley, Robert H. Cochrane va Jules Brulatour tomonidan asos solingan. 1915-yildan 1925-yilgacha Amerikaning eng yirik kino kompaniyasi boʻlgan. 2004-yildan NBC Universal kompaniyalar tarkibiga qoʻshilgan. Tarixi. Carl Laemmle Germaniyadan kelib, Mark Dintenfass, Charles O. Baumann, Adam Kessel, Pat Powers, William Swanson, David Horsley, Robert H. Cochrane va Jules Brulatour bilan birgalikda 1909-yildan kino biznesi bilan shugʻullangan. Oradan 3 yil oʻtib Universalga asos solgan. 1915-yili Hollywood yaqinidan 230 akr yer sotib olib, u yerni kino suratga oladigan maydonga aylantirgan va "Universal City" deb nom bergan.